Na temelju članka 51. Odluke o komunalnom redu na području Općine Kloštar Podravski („Narodne novine“ broj 17.09. i 15/13) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13. i 3/18), Općinsko vijeće Općine Kloštar Podravski na 18. sjednici, održanoj 27. ožujka donijelo je

PRAVILNIK

o kriterijima za određivanje naknada za postavljanje reklama i reklamnih panoa

Članak 1.

Ovim se Pravilnikom utvrđuju kriteriji za određivanje naknada za postavljanje reklama i reklamnih panoa uz javne površine i na javnim površinama na području Općine Kloštar Podravski.

Članak 2.

Visina naknada za postavljanje reklama i reklamnih panoa određuju se prema:

-vrsti reklame i reklamnog panoa koji se postavlja,

-reklamnoj površini reklame i reklamnog panoa.

Članak 3.

Vrste reklama i reklamnih panoa koji se postavljaju utvrđeni su u Tabeli iz članka 5. stavka 1. ovog Pravilnika.

Za postavljanje osvjetljenih reklama i reklamnih panoa naknada se uvećava za 20% od jediničnog iznosa utvrđenog u Tabeli 1. iz stavka ovog članka.

Članak 4.

Naknada za postavljanje reklama i reklamnih panoa obračunava se mjesečno.

Visina naknade, s obzirom na reklamnu površinu reklame i reklamnog panoa, određuje se prema m2.

Članak 5.

Visina naknade za postavljanje reklama i reklamnih panoa na javne površine utvrđuje se u Tabeli kako slijedi:

|  |  |  |
| --- | --- | --- |
| **VRSTE REKLAMA, REKLAMNIH PANOA I PLAKATI** | **NAČIN OBRAČUNA** | **VISINA NAKNADE NA JAVNIM POVRŠINAMA kn/ m2** |
| 1.reklamne zastave | mjesečno | 160,00 |
| 2.reklamna platna na građevinskim skela i građevinama | mjesečno |  21,00 |
| 3.transparenti | mjesečno |  80,00 |
| 4.oslikane reklamne poruke (na pročeljima, zidovima, ogradama) | mjesečno |  38,00 |
| 5.reklamni natpisi, reklamne ploče | mjesečno | 128,00 |
| 6.putokazni reklamni panoi | mjesečno | 320,00 |
| 7.veliki reklamni panoi (jumbo i slično),-veliki reklamni panoi na građevini-samostojeći od 6 m2 do 12 m2 | mjesečno |  46,00 32,00 |
| 8. veliki reklamni panoi od 12 m2  do 60 m2 | mjesečno |  40,00 |
| 9. reklamni uređaji i konstrukcije | mjesečno | 100,00 |
| 10. plakati  | mjesečno | 128,00 |

Visina naknada za postavljanje reklama i reklamnih panoa uz javne površine na nekretninama u vlasništvu drugih pravnih i fizičkih osoba iznosi 30% od iznosa naknada utvrđenih u Tabeli iz stavka 1. ovog članka, osim za postavljanje plakata za koje se ne plaća naknada.

Članak 6.

Za privremeno korištenje nekretnina do 30 dana na kojima se postavlja reklama i reklamni panoi za isticanje obavijesti o humanitarnim, kulturnim ili sportskim manifestacijama od posebnog značaja za Općinu Kloštar Podravski ne plaća se naknada, uz prethodno pozitivno mišljenje nadležnog općinskog upravnog tijela.

Za privremeno korištenje nekretnina na koji se postavlja reklama i reklamni panoi za obilježavanje državnih praznika i blagdana ne plaća se naknada.

Političkim strankama i nezavisnim kandidatima koji sudjeluju na izborima Općinsko vijeće Općine Kloštar Podravski može odobriti privremeno korištenje određenih nekretnina i predmeta za oglašavanje u vlasništvu Općine Kloštar Podravski za isticanje izbornih plakata u svrhu njihove izborne promidžbe.

Za privremeno korištenje nekretnina iz stavka 3. ovog članka ne plaća se naknada.

Članak 7.

Ovaj Pravilnik stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE

OPĆINE KLOŠTAR PODRAVSKI

KLASA: 363-02/19-01/04

URBROJ: 2137/16-19-01

Kloštar Podravski, 27. ožujka 2019.

 PREDSJEDNIK:

 Antun Karas